Troba una part d'un text dins un fitxer.
Jim Campbell
jcampbell@gnome.org
Daniel Neel
dneelyep@gmail.com
Sindhu S
sindhus@live.in
Shobha Tyagi
tyagishobha@gmail.com
Jaume Jorba
jaume.jorba@gmail.com 2019
Jordi Mas
jmas@softcatala.org 2019-2020
Miquel-Àngel Burgos i Fradeja
miquel.angel.burgos@gmail.com 2020

# Cercar un text

L'eina de Cerca us pot ajudar a trobar seqüències específiques de text al vostre fitxer.

# Cerca de text

Obriu la finestra de cerca fent clic al botó de menú Cerca… o prement Ctrl F. Això desplaçarà el cursor a l'inici de la finestra de cerca.

Escriviu el text que vulgueu cercar a la finestra de cerca.

A mesura que escriviu, gedit començarà a ressaltar les parts de text que coincideixin amb el que hàgiu introduït.

Per desplaçar-vos pels resultats de la cerca, trieu una de les següents opcions:

Feu clic a la fletxa amunt o avall que hi ha al costat de la finestra de cerca.

Premeu la tecla fletxa amunt o fletxa avall del teclat.

Premeu Ctrl G o Ctrl Maj G.

Per tancar la finestra de cerca, premeu o bé Esc o bé Retorn. Si premeu Esc el cursor tornarà al lloc on era abans que iniciéssiu la cerca. Si premeu Retorn el cursor tornarà a la posició actual als resultats de la cerca.

# Consells de cerca

Si destaqueu una part del text amb el ratolí, i a continuació premeu Ctrl F, el text que hàgiu ressaltat apareixerà a la finestra de cerca.

Si voleu veure més opcions de cerca, feu clic a la icona de la lupa a la finestra de cerca, o feu clic amb el botó dret a qualsevol punt de la finestra de cerca. Podeu seleccionar una o més de les opcions de cerca següents:

Seleccioneu Coincidència entre majúscules i minúscules perquè la cerca distingeixi entre majúscules i minúscules.

Seleccioneu Fes coincidir la paraula sencera per cercar només paraules senceres.

Seleccioneu Continua des de l'inici per cercar el text des del principi al final i tornar a començar després.

El gedit mantindrà destacat el text que heu cercat, fins i tot un cop finalitzada la cerca. Per a eliminar el destacat, feu clic a Neteja el ressaltat o premeu Ctrl Maj K.