Agrupeu les pestanyes similars.
Radina Matic
radina.matic@gmail.com 2013
Jaume Jorba
jaume.jorba@gmail.com 2019
Jordi Mas
jmas@softcatala.org 2019-2020
Miquel-Àngel Burgos i Fradeja
miquel.angel.burgos@gmail.com 2020

# Organitzar els fitxers en pestanyes agrupades

Si treballeu amb diverses pestanyes al gedit, les podeu agrupar, facilitant l'organització dels fitxers oberts. L'afegiment d'una pestanya de grup nova divideix la finestra del gedit en dos quadres, obre un «document sense títol» al quadre nou i l'activa. Podeu obrir fitxers en aquest grup de pestanyes i moure pestanyes d'un grup de pestanyes a un altre.

# Obrir un nou grup de pestanyes a la finestra del gedit

Per obrir un nou grup de pestanyes, podeu:

Feu clic dret en una pestanya i seleccioneu Mou a un grup de pestanyes nou.

Utilitzar la drecera Ctrl Alt N.

Aquesta acció divideix la finestra del gedit en dos quadres; el quadre del grup de pestanyes nou es col·locarà a la dreta de la pestanya activa. Podeu desplaçar la barra vertical cap a la dreta o l'esquerra assignant més o menys espai als quadres de la finestra del gedit d'acord amb les vostres necessitats.

Podeu obrir tants grups de pestanyes a la finestra del gedit com admeti la vostra pantalla, però haureu de desplaçar la barra vertical per tal de veure-les correctament.

Per tancar un grup de pestanyes tan sols heu de tancar totes les pestanyes que estan obertes al seu interior.

# Mou la pestanya a un altre grup

Si voleu moure una pestanya d'un grup a un altre:

Feu clic i mantingueu el botó premut sobre la pestanya.

Arrossegueu la pestanya al panell d'un altre grup.

Col·loqueu-lo al costat d'altres pestanyes del grup de pestanyes.

Deixeu anar el botó del ratolí.